VIF signerte Nigeria-talent
Den nigerianske angrepsspilleren har vært på prøvespill hos Oslo-klubben siden midten av januar. Suleiman har spilt flere av Vålerengas treningskamper i sesongoppkjøringen. Mandag ble 19-åringen belønnet med langtidskontrakt. - Suleiman har imponert oss på trening og har vist gode holdninger. Han har sklidd godt inn i gruppa vår og er en spiller vi tror vi kan utvikle til å bli en god bidragsyter for Vålerenga, sier VIF-trener Martin Andresen til klubbens eget nettsted. - Han har vist god arbeidsinnsats og har et instinkt til å kjempe for hver ball som vi setter stor pris på, i tillegg til at han har godt tempo og god duellkraft, forteller han videre.
Ahmed Suleiman (19) fra Nigeria skrev mandag under en kontrakt med fotballklubben Vålerenga som varer ut 2015-sesongen.